**СТАТИСТИЧКИ ИЗВЕШТАЈ ЦЕНТРА ЗА ЗАШТИТУ ЖРТАВА ТРГОВИНЕ ЉУДИМА ЗА 2021. ГОДИНУ**

|  |
| --- |
| У току 2021. добијено је 127 нових пријава и пренето је још 15 пријава из претходне године. За 122 случајева покренут поступак идентификације, што подразумева да се у тим случајевима, током читавог поступка идентификације претпостављеним жртвама пружа иста подршка као и формално идентификованим.  **Формално је идентификовано 46 жртава трговине људима**. Као и претходних година, већину идентификованих жртава чине жене, чак 80% што говори о томе да трговина људима има компоненту родно заснованог насиља.  Наставља се и тренд да је сексуална експлоатације доминантан вид, са учешћем од 50%. На другом месту је вишеструка експлоатација са 17%, а на трећем принуда на просјачење са 10%. 37% идентификованих жртава су малолетне особе, а међу њима је 94 % девојчица. |

**Пријаве случајева претпостављене трговине људима**

Центар за заштиту жртава трговине људима поступа по пријавама и по службеној дужности. Како би се покрила територија читаве земље, наш систем је постављен тако да су сви актери у обавези да сумње на трговину људима између осталих, пријаве и Центру за зашштиту жртава трговине људима.

Табела 1: број и структура пријава

|  |  |
| --- | --- |
| Извор пријаве | Број пријава |
| Полицијска управа | 59 |
| Тужилаштво | 7 |
| Систем социјалне заштите | 22 |
| Центар за заштиту жртава трговине људима – (по службеној дужности покренут поступак) | 6 |
| НВО | 12 |
| Систем образовања | 1 |
| Лично | 5 |
| Члан породице | 5 |
| Међународне организације | 2 |
| Физичко лице | 8 |
| **Укупно** | **127** |

Као и претходних година, убедљиво највећи број пријава пријава је поднела полиција, чак 59, док је на другом месту систем социјалне заштите са 22 пријаве, затим невладин сектор са 12 пријава и тужилаштво са 7 пријава. Уочава се значајан пораст броја пријава у последња два месеца, са по 18 пријава у новембру и децембру, што је знатно изнад месечног просека. Томе је допринео и проактиван рад Центра који је у том периоду по службеној дужности покренуо 6 поступка идентификације, на основу података до којих је дошао кроз рад на терену.

Издвајају се три групне пријаве, у којима се наводи сумња да је неодређен број страних држављана из Индије, Кине и Вијетнама радно експлоатисан, тако да је број претпостављених жртава био већи од броја пријава.

Графикон 1: структура пријава према подносиоцима

У току 2021. добијено је 127 нових пријава и пренето је још 15 пријава из претходне године. За 122 случајева покренут поступак идентификације, што подразумева да се у тим случајевима, током читавог поступка идентификације претпостављеним жртвама пружа иста подршка као и формално идентификованим.

Табела 3: начин окончања рада по пријави:

|  |  |  |
| --- | --- | --- |
| Начин окончања рада по пријави | Пренете | Нове у 2021. |
| Претпостављена жртва, започиње се процес идентификације | 9 | 113 |
| Одбачена пријава | 6 | 14 |
| УКУПНО | 15 | 127 |

**Формално идентификоване жртве трговине људима**

**Формално је идентификовано 46 жртава трговине људима**. Као и претходних година, већину идентификованих жртава чине жене, чак 80% што говори о томе да трговина људима има компоненту родно заснованог насиља.

Наставља се и тренд да је сексуална експлоатације доминантан вид, са учешћем од 50%. на другом месту је вишеструка експлоатација са 17%, а на трећем принуда на просјачење са 10%. 37% идентификованих жртава су малолетне особе, а међу њима је 94 % девојчица.

Табела 4: Формално идентификоване жртве у 2021.

|  |  |  |  |  |  |
| --- | --- | --- | --- | --- | --- |
| Врста експлоатације | до 18 година | | преко 18 година | | Укупно |
| Ж. | M. | Ж. | M. |
| Сексуална | 6 |  | 17 |  | 23 |
| Принуда на брак | 3 |  |  |  | 3 |
| Радна | 3 |  |  | 1 | 4 |
| Принуда на просјачење | 2 |  | 1 | 2 | 5 |
| Вишеструка | 1 | 1 | 3 | 3 | 8 |
| Принуда на вршење кривичних дела | 1 |  |  | 1 | 2 |
| Економска |  |  |  | 1 | 1 |
| **Укупно** | **16** | **1** | **21** | **8** | **46** |

Графикон 2: структура идентификованих случајева трговине људима

Проценат малолетних особа међу формално иденификованим жртвама је нешто мањи него претходних година и чини 37%. Треба приметити и тренд да је на крају године дошло до пораста удела деце међу идентификованим жртвама, тако да је у последња два месеца од 8 идентификованих жртава 7 било малолетно.

Графикон 3: структура идентификованих случајева трговине децом

Графикон 4: структура идентификованих случајева трговине људима у којима су жртве одрасли

Графикон 5: родна структура идентификованих случајева трговине људима

Графикон 6: структура идентификованих случајева трговине људима у којима су жртве жене

Графикон 7: структура идентификованих случајева трговине људима у којима су жртве мушкарци

**Транснационална експлоатација**

Највећи број идентификованих жртава трговине људима су држављани Републике Србије и најчешће се ради о експлоатацији у Србији. Српски држављани који су експлоатисани у иностранству су најчешће експлоатисани у Немачкој, а затим и у Македонији, Швајцарској и Мађарској.

Табела 5: национална структура идентификованих жртава трговине људима

|  |  |
| --- | --- |
| Држава порекла | Број идентификованих жртава |
| Србија | 45 |
| Еритреја | 1 |

Табела 6: приказ жртава трговине људима по држави у којој су експлоатисани

|  |  |  |  |  |  |
| --- | --- | --- | --- | --- | --- |
| **Земља порекла** | **Земља експлоатације** | | | | |
| **Србија** | **Немачка** | **Мађарска** | **Македонија** | **Швајцарска** |
| Србија | 39 | 4 | 1 | 1 | 1 |
| Еритреја |  |  |  | 1 |  |

Табела 7: структура транснационалне трговине људима

|  |  |  |  |  |  |
| --- | --- | --- | --- | --- | --- |
| **Врста експлоатације** | **до 18 година** | | **преко 18 година** | | **укупно** |
| **Ж.** | **M.** | **Ж.** | **M.** |
| Сексуална |  |  | 1 |  | **1** |
| Вишеструка |  |  | 1 |  | **1** |
| Принуда на просјачење |  |  | 1 |  | **1** |
| Принуда на вршење кривични дела |  |  |  | 2 | **2** |
| Радна експлоатација |  |  | 1 |  | **1** |
| Принуда на брак | 2 |  |  |  | **2** |
|  | 2 |  | 4 | 2 | **8** |
| УКУПНО | 2 | | 6 | |

**Пријаве о трговини људима у мешовитим миграцијама**

Међу пријавама за држављане страног порекла, углавном се радило о пунолетним особама. Међу обим пријавама је било и три групне пријаве, које су се односиле на неодређен број Кинескин, Индијских и Вијетнамских држављана.

Табела 8: број пријава на сумњу о трговини људима у мешовитим миграцијама

|  |  |  |  |  |  |
| --- | --- | --- | --- | --- | --- |
| **Земља порекла** | **до 18 година** | | **преко 18 година** | | **укупно** |
| **Ж.** | **M.** | **Ж.** | **M.** |
| Кина |  |  |  | 1 | **1** |
| Камерун |  |  |  | 1 | **1** |
| Немачка | 2 | 1 |  |  | **3** |
| Црна Гора |  |  | 1 |  | **1** |
| Индија | 1 | 1 |  | 1 | **3** |
| Таџикистан |  |  |  | 6 | **6** |
| Иран | 1 |  |  |  | **1** |
| Куба |  |  |  | 1 | **1** |
| Бурунди |  |  |  | 1 | **1** |
| Еритреја |  |  | 1 |  | **1** |
| Вијетнам |  |  |  | 3 | **3** |
| Филипини |  |  | 2 | 2 | **4** |
|  | **4** | **2** | **4** | **16** | **26** |
| **УКУПНО** | **6** | | **20** | |